JUMAL KÕNELEB
Tere jälle!
Jätkame ka täna samal teemal,
millest oleme juba mitmes osas rääkinud.
Selleks on Jumala õnnistus.
See on olnud meie elus väga tähtsal kohal.
Vahel oleme lausa pidanud omale lausa pähe taguma
ning rääkima oma südamele, et see püsiks meeles.
Kergelt võib ju tekkida küsimus, kas olen ikka päriselt õnnistatud?
Kas olen õnnistatud või mitte?
Mis see õieti on? - Kas see toimib?
See toimib küll! - Just.
Meiega on nii, et alati, kui leiame midagi uut Piiblist,
hakkame seda uskuma ja võitlema, siis tulemus ei saabu pauguga.
Mina vähemalt pean tegema südamest tööd,
et uskuda tõeliselt, kas Issand on ikka nii hea?
See kannab vähehaaval vilja. - Täpselt.
Seetõttu me räägime sellest veel kord, kaks või kolm korda.
Üks pastor ütles, et samal teemal peaks rääkima vähemalt kuus korda,
siis ehk jõuab see kogudusel peast südamesse.
Seega me jätkame.
Õnnistatud rahvas räägib.
Viimati rääkisime Jaakobist ja järgmine Piibli tegelane,
kelle elu kohal oli Jumala õnnistus, oli Joosep.
Võiks muidugi küsida, kuidas?
Kõigepealt vennad viskasid ta kaevu ja müüsid orjaks.
Mis õnnistatud elu see on?
Sul võib oma elu osas tunduda, et see pole küll mingi õnnistus.
Asjad võivad olla täiesti nässus.
Me ei taha kellelegi näpuga näidata.
Kui su olukord on keeruline, siis on sul tõesti väga raske.
Kõik need lood Piiblis meenutavad,
et olgu olukord kui tahes raske, siis Jumal on ikkagi meiega koos.
Me koguduse pastor Markus Lehtonen ütles hästi:
"Jeesus on su paadis."
Joosep müüdi orjaks.
Esimesest Moosese 39. peatükist loeme,
kuidas ta käsi käis Pootifari majapidamises.
"Issand oli Joosepiga
ja tema oli mees, kellel kõik asjad korda läksid;
ja ta elas oma isanda, egiptlase kojas.
Ka tema isand nägi, et Issand oli temaga ja et kõik,
mis ta tegi, laskis Issand tema käes korda minna.
Ja Joosep leidis armu tema silmis
ning teenis teda; ja ta pani tema oma koja üle,
ja kõik, mis tal oli, ta andis tema kätte."
Jälle midagi silmaga nähtavat.
Miski, mis oli Joosepi elus nähtav.
Näeme, et Jumal õnnistas tõesti kõike Joosepi tegusid.
Tema isand nägi, et Issand oli temaga koos.
Mõelda vaid!
See pidi näha olema.
Piibel ei ütle, kuidas see paistis, aga vaevalt oli Joosepi kohal
mingi aupaiste või eriline sära, kui ta tuppa sisenes.
Seda ma küll ei usu.
Siin öeldakse pigem, et isand andis kõik Joosepi hoolde
ja kõik, mida ta tegi - olgu koristamine, põlluharimine
või arvepidamine - õnnestus oodatust paremini.
Me ei tea seda muidugi, aga võib-olla saatis Pootifar
Joosepi hooldama maalappi, mis polnud kunagi vilja kandnud
ja korraga see kandiski meloneid, kurke ja mida iganes.
Õnnistus oli nähtav.
Pootifar andis kõik Joosepi hoolde.
Mõelda vaid!
Minu meelest on imeline selle Joosepi loo õpetus.
Joosep muudkui jätkas.
Jätkas ja jätkas.
Armastas Issandat
ja ei salanud Issandat, isegi kui oli konflikte. Ta jätkas.
Ta tegi oma tööd ustavalt Pootifari majapidamises.
Asjad läksid küll halvasti ja ta sattus süütult vanglasse,
aga ka seal ta tegi kõike hästi ning nähti, et ta on õnnistatud.
Ta jätkas ikka, käitus hästi, sõbralikult ja tegi asju hästi.
Isegi nii hästi, et vanglaülem andis kogu vangla tema hooleks
ja ei vaevanud oma pead üldse, sest Joosep tegi kõike pareminigi.
Joosep oli vangla eest hoolitsedes kogu aeg ustav ja hoolikas.
Mitte kohe, aga tasapisi sai Joosep elus ametikõrgendust.
Temast sai Egiptuse peaminister ja tähtsuselt teine mees.
Mind kõnetab see, et Joosep polnud ju kunagi ori olnud.
Ta ei teadnud majapidamisest ega vanglahooldusest midagi,
rääkimata kogu rahva juhtimisest.
Joosep vajas tõesti Jumala abi.
See räägib midagi Jumala kutse kohta.
Mind kutsus Ta direktori ametisse ja mina ei teadnud sellest midagi.
Tegin ühe asja nii hästi, kui oskasin ja Issand aitas mind.
Ta on mind õpetanud.
Pole midagi, kui sa ei oska kohe kõike.
Ka see on osa Jumala õnnistusest, et Ta aitab seal, kus meie ei oska.
Kui sa vajad Teda, siis Tema ongi su jõu allikas.
Vajamine pole nõrkus.
Kui vajad Jumalat, siis Ta saab sind aidata.
Ta saab anda oma tarkust, jõudu ja abi.
Joosep ju ei osanud midagi,
aga Jumal andis talle selleks osavuse ning tarkuse.
Ka seda annab Jumala õnnistus.
Miks on nii tähtis teada, et olen õnnistatud?
Kas seda on tähtis teada?
Kas andmine on nii tähtis, et sellest peab nii palju rääkima?
Kas kristlased võivad sellest üldse nii palju rääkida?
Minu jaoks on seda valdkonda olnud kõige raskem vastu võtta.
See on asi, millele mu olemus ja kristlaseks olemine hakkab vastu
ning ei suuda sellest rääkida või isegi mõteldagi.
Nii kaua, kuni kasvõi üks inimene kusagil kannatab,
ja ma ju tean, et neid võib olla miljoneid, samas,
kui minu asjad on Soomes nii hästi, siis ma ei tohi kurta ja rääkida
ning uurida nii palju Jumala õnnistuse kohta.
Kas see pole vale tegu?
Kas see pole siis vale?
Kas ma ei peaks enne mõtlema kõigi nende vaeste peale?
Kas poleks parem, et ma kannatan?
Kannatamine tundub kuidagi õiglasem asi.
Kui mina ka kannatan,
olen samal tasemel teistega, kes samuti kannatavad.
Kas see ei peaks nii olema?
Kas me ei peaks kõik koos kannatama Kristuse nimel?
Kas õnnistuse teemal tohib üldse mõtelda?
Kas ma ei peaks ennem mõtlema kannatuste teemal?
Sellised mõtted tulevad minu pähe ja südamesse.
Matteuse 6:9 vastab mulle imeliselt.
Jeesus soovitab siin palvetada.
"Teie palvetage siis nõnda: Meie Isa, kes sa oled taevas!
Pühitsetud olgu sinu nimi!"
Imeline Meie Isa palve, mida me kõik kindlasti oskame.
Jeesus ütles, et nii peaks paluma.
Ta õpetab seda.
"Meie Isa, kes sa oled taevas! Pühitsetud olgu sinu nimi!
Sinu riik tulgu, sinu tahtmine sündigu nagu taevas, nõnda ka maa peal!"
Sündigu Sinu tahtmine maa peal, nagu see sünnib Taevas.
Siin ütleb Jeesus, et Isa soovib,
et Tema tahe sünniks maa peal, nõnda nagu Taevas.
Isa tahe on sama Taevas ja maa peal.
Isa tahe pole Taevas teistsugune.
Taevas Ta on hea Isa ja tahab tõeliselt hoolitseda meie eest.
Taevas Ta ei taha, et me kannataks.
Taevas Ta armastab meid, seal oleme kaitstud ja meil on hea.
Mitte praegu!
Kas maa peal Ta tahe justkui muutub ja Ta on täiesti teistsugune?
Siin on üks jube rügamine ja jubedad raskused!
Jumala tahe on ikka veider, kui vaadata seda siin maa peal.
Sellest ei saa üldse sotti.
Kui väliseid olukordi vaadata, siis võiks nii mõtelda küll!
Aga siin ütleb Jeesus:
"Teie palvetage siis nõnda: Meie Isa, kes sa oled taevas!
Pühitsetud olgu sinu nimi! Sinu riik tulgu.."
Issand Sinu riik tulgu maa peale!
Me ehitame midagi teistsugust!
Ehitame Tema riiki! "Sinu tahtmine sündigu!"
Tahame, et Tema tahe sünniks "nagu taevas, nõnda ka maa peal".
See sama hea tahe, mis Jumalal, meie Taevasel Isal on Taevas,
on mõeldud meile ka siin maa peal.
Tema armastus ja hoolitsus on sama.
Tema soov hoolitseda, aidata ja olla osaline meie elus,
teha meie elus head on täpipealt sama, kui Taevas.
Teame, et tingimused siin maa peal pole sugugi nii soodsad kui Taevas.
Siin on erinevaid raskusi ja märatsevad ka kurjuse jõud.
Väljakutsed on maapeal suuremad, aga Jumala tahe on täpselt sama.
Jumal soovib, et otsiksime, õpiksime ja liiguksime selle suunas.
"Otsige esmalt Minu riiki
ja Minu õigust, siis seda kõike antakse teile pealegi.
See on üks põhjus, miks peame sellest rääkima.
Jumala tahe on, et keegi ei kannataks!
Jumala tahe on aidata kõiki.
Ta saatis oma Poja selle pärast.
Ta saatis oma Poja kannatama, et meie ei peaks kannatama.
Jeesus on kannatanud meie pärast, et meie võiksime olla vabad.
Jeesus on surnud meie eest.
Joy, Jani eest ja ka sinu eest, kes sa kodus vaatad.
Ka kõikide nälgivate Aafrika laste eest.
Igaühe eest!
See on nii hea sõnum!
Seda tuleb rääkida just eriti vaestele ja nälgivatele.
Neile, kes võitlevad ja kellel on raskused.
Nemad peaks saama kuulda evangeeliumi ehk head sõnumit!
Kas pole nii? - See jutlus tuli küll südamest!
Vabandust! - Anna aga tuld!
Peaksin olema rahulikum. - Pole midagi, lase aga tulla!
Piibel ütleb ka:
"..ma ei häbene evangeeliumi, see on ju Jumala vägi.."
Kas peaksime olema puruvaesed?
Õnnistusest rääkimist peetakse majanduslikuks eduteoloogiaks.
Kuhu see üldse kõlbab?
Patriarhide elust näeme,
et õnnistus hõlmab ka majanduslikku edu ja heaolu.
Kui me kõik oleksime vaesed,
kuidas siis üldse keegi saaks kedagi aidata?
Nagu Joy ütles, meie ülesanne on ehitada Jumala riiki juba siin.
Nüüd, mitte alles siis, kui Jeesus tuleb tagasi.
Jumala riik on on siin ja praegu, ütles ka Jeesus ise.
Kus iganes Tema on, seal valitseb Jumala riik.
Meie vanim poeg läks Kesk-Aafrikasse.
Ta ehitab seal maju leskedele ja orbudele,
kes on sõja tõttu kodutud juba 10 aastat vältel.
Viimaks ehitatakse neile maju.
Kui keegi läheks vaesemaist vaesemaile rääkima,
et vaesus on õnnistus, Jumala tahe, siis see oleks küll jabur.
Eriti kui ma läheks rikkast Soome riigist rääkima,
et vaesus on Jumala tahe ja püüdke sellega kuidagi toime tulla.
See oleks pilkamine.
See oleks šokeeriv ja täielikult Jumala tahte vastane jutt.
Vaesus ei ole mingi õnnistus, vaid hoopiski needus.
Kui oled elanud pikka aega töötuna
ja raskes majanduslikus olukorras, siis tead, et see pole õnnistus.
Jumal on vägev andma sulle rikkalikult kogu armu,
et sul oleks kõike küllaldaselt ja oleksid rikas iga hea teo tarvis.
See on hoopis midagi muud!
Kui tean, et minuga koos on keegi imeline - Jumal.
Ta teeb minu elus head,
saadab mu ellu abi, arengut, edenemist.
Kui mu südamesse pääseb tõde,
et minuga on hea Jumal, et ma olen õnnistatud,
Tema õnnistus on minuga.
Võin levitada seda õnnistust
ja usuga nakatada kõikjal, kuhu iganes ma lähen.
Ma võin rääkida sellest, et Jeesus on surnud me eest ristil,
mitte vaid selle pärast, et me pääseks Taevasse -
ka see on imetore sõnum - aga Ta on surnud meie eest ristil
ka selle pärast, et saaksime mingit abi oma ellu juba nüüd!
Saame oma ellu Jumala, kes teeb häid asju meie elus nüüd
ja ma saan abi argipäevaks oma rasketes olukordades.
Võin minna Aafrikasse ja võin seal rääkida,
et on olemas hea Taevaisa, kes aitab ka siin.
Nagu Jaakobi ja Iisaki eludes,
kui oli põud ja halb ilm ning kogu saak riknes,
siis Issand aitas, andis vihma, Issand aitas neil leida vett,
Issand aitas nii, et nad said mitmekordse ja hea saagi.
Jumal võib aidata seega olukorras, mis on täiesti võimatu.
Seda tasub kuulutada.
Seda head sõnumit võin kuulutada.
Võin seda kuulutada sulle, kes sa töötuna kodus istud
ja oled ehk mõtelnud, et ei saa kunagi tööd.
Jeesuse nimel, see on vale.
Jeesuse nimel, ma murran selle vale ja ütlen:
"Hea Jumal on sinuga ja sul võib hakata paremini minema!"
Jälle ma jutlustan. - Sul hakkab paremini minema!
Anna aga tuld. See tuleb südamest ja on tore.
Mida rohkem sellest rääkida, seda vihasem olen vaesuse peale.
Ma olen sellest nii tüdinud, et ka minu peas on mõtteid,
mis ütlevad, et vaid rügades ja vaeveldes oled hea kristlane.
Piiblit uurides näed, et see on vale.
Võid ise veenduda ja vaadata, kas see on tõde!
Ma pean kohe sügavalt hingama.
See teeb tõesti murelikuks, kui usutakse, et vaesus on hea asi.
Me loeme Piiblist küll,
et raha ei peaks olema Jeesusest tähtsam.
See on ilmselge, et me ei peaks kummardama raha
ega otsima õnnistust uue auto või millegi ebavajaliku jaoks.
Me ei räägi sellest ega rahahimust.
Jumala õnnistus teeb rikkaks nii, et me saame ise olla õnnistuseks.
See on Jumala tahe.
Vaesus ei tulene alati olukordadest ja näljahädadest,
masust Soomes, mille tõttu on rasked ajad.
Vaesus võib sõltuda ka meie mõtlemisest.
Vaesus võib päranduda edasi.
Töötust uurides on tõdetud,
et ka töötus ellusuhtumisena võib päranduda järgmisele põlvele.
Sellest saab elustiil ja tundub, et on võimatu sellest välja tulla.
Tegu on siduva mõttemalli ja suhtumisega.
Isegi mõned rahvused ei näe muud valikut ja teed.
Nad ei näe midagi muud, kui seda, milles on alati elanud.
Just siis me vajame Jumala Sõna julgustust,
et me ei muganduks käesolevate olukordadega.
Usu Jumala Sõnasse ja Tema õnnistusesse!
Meie elus on Jumala õnnistus andnud mulle julguse midagi muuta.
Jumal on vägev asju muutma.
Ta on minuga koos ja võin isegi maailma mõjutada.
Ma võin olla õnnistuseks.
Teine põhjus, miks on tähtis teada, et oled õnnistatud,
on et kui ma ei tea, et olen õnnistatud,
siis ei julge ma edasi minna. - Või midagi teha.
Ma ei julge tõusta ja midagi teha.
Seda peab julgema teha!
Pead edasi minemiseks võtma julguse kokku.
Kui ma ei tea, et Issand on minuga, aitab ja õnnistab mind, viib edasi,
siis ma ei julge minna teostama seda kutset minule.
Kui ma veendunult ei tea, et Ta on minuga ja mul pole viga,
siis ma ei julge.
Tuleb julgeda!
Sageli meie suurim takistus ongi julguse puudumine.
Ma ei julge ega usu, et oskan.
Mõtlen, et ei suuda.
Ma ei saa ja ebaõnnestun ikkagi.
Las asjad lihtsalt püsida nii.
Sageli jääme koju ja ootame.
Muudkui ootan ja ootan.
Siiski peame julgema kellelegi helistada,
minna kuhugi, teha midagi, võtta kasvõi mõni samm.
Meil kõigil on ju mingi ülesanne.
Peame kuidagi kedagi aitama.
Peame astuma ühe sammu teise järel.
Kui arvan, et olen vilets, kõlbmatu, vaene ja jõuetu, siis jäängi koju.
See on kindel.
Kui saan aga teada, et olen õnnistatud
ja mu kohal on jõud ning minuga on võimaluste Jumal,
siis innustun, südames süttib tuluke ning hirm hakkab kaduma.
Tekib uudishimu ja tunne, et võin tõusta, minna ja midagi teha.
Mitte, et olen kuidagi ise parem, vaid kuna olen õnnistatud.
Issand tõstab mind üles.
Kui kukun ka läbi, pole midagi, sest Issand tõstab mind üles.
Õnnistus viib mind edasi.
Isegi, kui mina kukun, siis õnnistus ei kao kuhugi.
Isegi kui minu töö ebaõnnestub, siis õnnistus ei kuku läbi.
See on nagu Piibli punane niit, mis läbib kõike.
Samamoodi see läheb minu elus punase niidina läbi kogu mu elu.
See on Issand plaan.
Ma lähen seda järgides, nagu köisteed pidi.
Lähen seda mööda, teadmata, kuhu olen teel.
Õnnistus, Jumala plaan ja headus viib mind aina edasi.
Vahel ma kukun, aga pole hullu, Issand tõstab üles ja ma jätkan.
Nii ma pääsen automaatselt edasi.
Jumala õnnistus on tõesti julgustanud meid mitmeid kordi
ja oleme seda sõnumit vajanud ning vajame kuulda edaspidigi.
Vahel ju tundub, et kõik on sünge ja pime.
Palvetame nüüd.
Palume täna, et see sõnum kinnitaks igaühe südant!
Tänu, Issand, et Sa puudutad igaühe südant täna!
Eriti nende, kes on lootusetuses.
Tänu, et Sa tõstad Püha Vaimu läbi!
Tänu, et igaüks saab näha ja tunda, uut jõudu tõusta pimedusest
ning näha ja kogeda, et Sinu õnnistus teeb rikkaks.
Jeesuse Kristuse nimel, murran kogu vaesuse mõttelaadi,
lootusetuse, masenduse väe igaühe mõistusest, meelest
ja elude kohalt just praegu, Jeesuse nimel!
Tulgu vabadus kogu pimedusest!
Tänu, Issand, et Sa kirgastad iseennast igaühele
ja kõik saavad uut lootust, sest Su Sõna lubab,
et Sina annad meile kõigile tulevikku ja lootust.
Sa annad kohe hea tuleviku.
Aamen. Tänu, Jeesus!
Soomet ootab hea tulevik ja ma soovin vaid seda kuulutada.
Imeline, et Soomes on kristlik telekanal ja -raadiojaam.
Neil mõlemal läheb hästi.
Tore teada, et TV7 muudkui laieneb ning selle töö edeneb.
Tänu kõigile ustavatele selle töö toetajatele.
Kui sa varem pole toetanud TV7 tööd, võid alustada ka täna.
Selleks helista numbrile 9001777, et annetada 7 eurot Eesti kanalile.
Võid kasutada ka kontonumbreid, mida näed peatselt teleriekraanil.
Tänu Sinu toetuse eest!
Ole õnnistatud, Jeesuse nimel!
TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin